Jamanaɲɛmɔgɔ Idriss Déby Itno, ka sukoya
A jɛnsɛnna :
Tchad jamana bɛ tasibila laban na ka ɲɛsin jamanaɲɛmɔgɔ Idriss Déby Itno ka sukoya ma bi jumandon N'djaména.
Jamanakuntigi in fatula dɔgɔkun daminɛ in de la ka jɔginda dɔ senfɛ, a y'o min sɔrɔ a ni jamana in banbaci kulu "FACT" ka kɛlɛ senfɛ, jamana kɔrɔnyanfan na.
Tchad jamana ka tasibila cɛba in yɔrɔ, bɛ senna jamana in faaba la, yen min, jamanaɲɛmɔgɔ caman nana fana yasa y'u ka tasibilaw kɛ.
O kɔ, su bɛna ta npankuru na, ka taa n'a ye Amdjarass, ka wɔlodugu Berdoba, Soudan jamana dancɛ la.
Idriss Déby, su bɛna don yen de, a ka dudenw fɛ.
Aw bɛna kunnafoni caman sɔrɔ a ka sukoya kan, RFI mandenkan ka kunnafoni kɛnɛw kan.
bam_Latn dyu_Latn bam_Latn bam_Latn bam_Latn bam_Latn bam_Latn bam_Latn